CELEX: 62015FN0099
Language: lt
Date: 2015-07-06 00:00:00
Title: Byla F-99/15: 2015 m. liepos 6 d. pareikštas ieškinys byloje ZZ ir kt/EIB

14.12.2015   
            
            
               LT
            
            
               Europos Sąjungos oficialusis leidinys
            
            
               C 414/40
            
         2015 m. liepos 6 d. pareikštas ieškinys byloje ZZ ir kt/EIB
   
   (Byla F-99/15)
   (2015/C 414/50)
   Proceso kalba: prancūzų
   
      Šalys
   
   
      Ieškovai: ZZ ir kt., atstovaujami advokato L. Levi
   
      Atsakovas: Europos investicijų bankas (EIB)
   
      Ginčo dalykas bei aprašymas
   
   Prašymas panaikinti 2015 m. balandžio mėn. atlyginimo lapelius ir 2015 m. balandžio mėn. pažymas apie premijines išmokas, nes, kaip teigia ieškovai, jais įgyvendinami sprendimai, kuriuose neatsižvelgiama į jų teises, susijusias su atlyginimo didėjimu, ir prašymas atlyginti tariamai patirtą turtinę ir neturtinę žalą.
   
      Ieškovų reikalavimai
   
   
               —
            
            
               Panaikinti 2015 m. balandžio mėn. atlyginimo lapeliuose esančius sprendimus ieškovams taikyti 2014 m. gruodžio 16 d. atsakovo valdančiosios tarybos sprendimą, kuriuo nustatomas ne didesnis kaip 2,7 % atlyginimo didėjimas, ir 2015 m. vasario 4 d. atsakovo valdymo komiteto sprendimą, dėl kurio prarasta dalis atlyginimo, ir taip pat panaikinti visus sprendimus, esančius vėlesniuose atlyginimų lapeliuose;
            
         
               —
            
            
               panaikinti 2015 m. pažymas dėl atlyginimo už pasiektus rezultatus;
            
         
               —
            
            
               ir priteisti iš atsakovo
               
                           —
                        
                        
                           sumokėti atlyginimo skirtumą, atsiradusį dėl minėtų 2014 m. gruodžio 16 d. atsakovo valdančiosios tarybos ir 2015 m. vasario 4 d. atsakovo valdymo komiteto sprendimų, susijusių su minimalių nuopelnų balų lentelės taikymu; prie šio atlyginimo skirtumo turi būti pridėtos palūkanos, skaičiuojamos nuo 2015 m. balandžio 12 d. ir vėliau kiekvieno mėnesio 12 d., kol bus visiškai atsiskaityta; šias palūkanas sudaro ECB palūkanų norma, padidinta 3 punktais;
                        
                     
                           —
                        
                        
                           sumokėti atlyginimo skirtumą, atsiradusį dėl 16,3 % normos, taikomos atlyginimų biudžetui, nustatytam laikantis atsakovo įsipareigojimų;
                        
                     
                           —
                        
                        
                           atlyginti žalą, patirtą dėl perkamosios galios netekimo, kuri ex aequo et bono preliminariai vertinama 1,5 % mėnesinio atlyginimo;
                        
                     
                           —
                        
                        
                           kiekvienam ieškovui sumokėti 1  000 eurų neturtinei žalai atlyginti;
                        
                     
         
               —
            
            
               priteisti iš atsakovo visas bylinėjimosi išlaidas.